
Αδίταςί 


Τη ΕΠπίς ο55αΥ να υγ] αἰϊοπιρί {ο «οπηραἴε {πε τεροτί οί γΝαπαπααΠ (απ οί {πε ΝαΥ7 
Κἰπράοπι), απά {πε Ιοίίετ οί γΜετπιαϊί (ΤΠϊτά Τγαπδίήοπαἱ Ροτίοᾶ), α5 ν7α]] ας5 ἴἶο 
ΗΙςίοτγ οί Φίπιιπε (ΜΙάάΙοε Κἰπράοπι) 1Π ἴθιπις οἱ {πο ρατβσι]ατίΠες οἱ πο εἰαΓαςίθί 
απά το]ε οἱ Ίλε ρτοίαροηἰςίς, ἴπε ἵπιαρε οί ΕΡΥΡΙ ἵπ ἤπο εγες οί {οΓδίρηετς απά ἴοςδα 
Ρραγϊσι]ατ εἰεπιοηίς {αί τεῄεοί απά «ο1οἵ {πε ρο[Πσα|-θοσία| οπνΙτοηπιεηί Οἱ ἴἶπο οΓα ἴη 
ΥΤΠΙΕΠ {ευ Ρε]οἩρ. 


Στο παρόν δοκίμιο επιχειρείται σύγκριση της αναφοράς του Ουενάµουν (τέλος 
του Νέου Βασιλείου), της επιστολής του Ουερµάι (Τρίτη Μεταβατική Περίοδος) 
και της Ἱστορίας του Σινούχε (Μέσο Βασίλειο) σε ό,τι αφορά στις ιδιαιτερότητες 
του χαρακτήρα και του ρόλου των πρωταγωνιστών σε αυτές, την εικόνα της 
Αιγύπτου στα μάτια των ἑὲένων και τα ιδιαίτερα εκείνα στοιχεία που 
αντανακλούν και χρωμµατίζουν το πολιτικοκοινωνικό περιβάλλον της εποχής 
στην οποία εντάσσονται. 


Το χρονολογικό πλαίσιο 


Το Μέσο Βασίλειο (περ. 2050 - 1710 ΤΙΚΒ) ακολουθεί την Πρώτη Ενδιάµεση 
Περίοδο και χαρακτηρίζεται ὡς περίοδος επανένωσης της Αιγύπτου υπό τη 
βασιλεία του Μεντουχοτέπ Ἡ της Ί1ης δυναστείας µέχρι το τέλος της Ί2ης 
δυναστείας. Σε αυτή την περίοδο ανήκει η εξιστόρηση των περιπετειών του 
Σινούχε, παραδειγµατικό λογοτεχνικό κείµενο της περιόδου βασιλείας του 
Σέσοστρη 1 (12η δυναστεία, π. 1958-1915 ΤΙΚΕ). Η φήμη του κειµένου φαίνεται 
πως διατηρήθηκε κατά την περίοδο του ἈΝέου Βασιλείου, σε κείµενα που 
μελετούσαν και αντέγραφαν οι σχολές γραφέων, ιδιαίτερα κατά τη διάρκεια της 
περιόδου των Ραμεσιδών (19η-20η δυναστεία). 


Το Νέο Βασίλειο, περίοδος ευημερίας για την αρχαία Αίγυπτο (16ος-11ος ΤΙΚΕ. 
αι.) σχετίζεται µε τη Ίδη, 19η και 20η δυναστεία της Αιγύπτου]. Σε αυτή την 
περίοδο τοποθετείται η Επιστολή του Ουερμάι (οἴίετ οἱ ΥΜετπιαϊ), κείµενο που 
φέρεται ότι γράφτηκε κατά την ύστερη 20ή Δυναστεία”. 


1 9ηΏαν; 2000, 4851. 
2Εάννατᾶς, Παιππιοπά απά (ααά 1975, 531. 

Ἡ τρίτη ενδιάμεση περίοδος τῆς Αρχαίας Αιγύπτου, περίοδος παρακμής και 
πολιτικής αστάθειας, συνέπεσε µε την κατάρρευση των πολιτισμών της Εγγύς 
Ανατολής και της Ανατολικής Μεσογείου. Ξεκίνησε µε τον θάνατο του φαραώ 
Ῥαμεσή ΧΙ το 1070 ΤΙΚΕ, που οριοθέτησε το τέλος του Νέου Βασιλείου. Σε αυτή 
την περίοδο τοποθετείται η Αναφορά του Ὀνυενάμουν π. 1090-1075 ΤΙΚΕΡ. 


Το κοινωνικό πλαίσιο 


Σύµφωνα µε τον Ραΐπες ο Σινούχε στο κοινωνικό του πλαίσιο παρουσιάζεται ως 
κοινωνικό ον, του οποίου η ηθική υπογραμμίζει τη σωστή παρατήρηση των 
κοινωνικών μορφών περισσότερο από την προσωπική ευσυνειδησία. Παρόλο που 
παρουσιάζεται ὡς άτοµο µε έλλειψη αυτοσυνείδησης, η «σωτηρία» του έρχεται 
µέσα απὀ τον εντοπισμό του κοινωνικού του ρόλου και την εγκατάλειψη της 
αποκλίνουσας συμπεριφοράς του. Εδώ η συνέπεια της κυρίαρχης σηµασίας της 
εξορίας ως μοτίβο είναι η έλλειψη µιας πραγματικά ιδιωτικής ηθικής ή τῆς ιδέας 
της προσωπικής αυτο-εκπλήρωσης και το κείµενο δίνει ολοένα και περισσότερη 
έμφαση στην κοινωνική ταυτότητα του πρωταγωνιστή και επιβεβαιώνει τη 
σχέση του κειµένου µε αξίες της κοινωνικής ιεραρχίες τῆς περιόδου στην οποία 
αποδίδεται. 


Όσον αφορά στην Αναφορά του Ουενάµουν, το κείµενο είναι σηµαντική αναφορά 
στις κοινωνικές και θρησκευτικές τάσεις της Αιγύπτου και της Φοινίκης και τη 
στάση των ξένων πριγκίπων στις αιγυπτιακές διεκδικήσεις για κυριαρχία στην 
περιοχή. Η ταπείνωση του Ουενάµουν απὀ δύο διαφορετικούς τοπικούς ηγέτες 
υποδεικνύει και την εχθρική στάση της Φοινίκης στην αιγυπτιακή υπεροχή. 


Ἡ Επιστολή του Ουερµάι έχει ἑρμηνευθεί ποικιλοτρόπως. Το 1962 ο ΕεσΏί 
δηµοσίευσε τη Θεωρία ότι η ιστορία περιείχε καλυμμένες αναφορές για την 
καταστολή του ιερέα του Άμωνα Αμενχοτέπ απὀ τον αντιβασιλέα της Νουβίας 
Πινεχέσυ (ΡΙΠΕΠΕΦΥ), µε το όνοµα Ουερµάι να αποδίδει κάποιον ιερατικό τίτλο». 
Εσχάτως, την άποψη του ΕασΏί αναβίωσε ο ΤΠΗ5, επιχειρώντας να ρίξει νέο φως 
στην αφήγηση τῆς επιστολήςὀ. 


Οι αφηγήσεις 

Ἡ ιστορία του Σινούχε είναι µια αφήγηση γεγονότων µετά τον θάνατο του 
Φαραώ Αμενεμχάτ Ἰ, ιδρυτή της Ί2ης δυναστείας της Αιγύπτου. Ὑπάρχει 
διαφωνία μεταξύ των Αιγυπτιολόγων ως προς το αν η ιστορία βασίζεται σε 
πραγματικά γεγονότα που αφορούν συγκεκριµένο άτοµο µε το όνοµα Σινούχε 


3Βλ. σχετική παράθεση απόψεων περί χρονολόγησης του κειµένου στο Ερθετίς 1901, 57- 
67. 

4Ραϊπες 1952, 22. 

5ΈοοΠί 1962, 12-51. 

6 Τπής 2006, 307-326. 


96 


(Ζ3-ΠΗί γιος της συκοµορέας), µε τη ευρύτερη συναίνεση να καταλήγει ότι είναι 
πολύ πιθανώς μυθοπλασία’. 


Στην ιστορία περιγράφεται ένας Αιγύπτιον που εγκαταλείπει τη χώρα του και 
ζει ως ξένος, πριν επιστρέψει στην Αίγυπτο Λίγο πριν απὀ τον θάνατό του. 
Διερευνά παγκόσμια θέµατα όπως η θεία πρόνοια και το έλεος. Το παλαιότερο 
γνωστό αντίγραφο του κειµένου χρονολογείται στη βασιλεία του Αμενεμχάτ ΓΤ᾿ 
(Απιεπεπιμαί ΠΠ), περίπου το 1800 ΤΙΚΗ. Το έργο ήταν τόσο δημοφιλές στην 
Αίγυπτο που έχουν βρεθεί νεώτερα αντίγραφα έως και 750 χρόνια µετά το 
πρωτότυπο». 


Μία από τις παλαιότερες εκδοχές αυτού του κειµένου βρέθηκε από τον ]απιος 
Εάννατά ΟµἱΡεΙ σε µια αποστολή στη δυτική Θήβα το 1896. Η ανασκαφή 
πραγματοποιήθηκε σε αρκετούς τάφους του Μέσου Βασιλείου που βρέθηκαν στο 
πίσω µέρος του Ῥαμεσσείου (Καπιεθδριπι). Εδώ, ο Οιϊρε! βρήκε διάφορα 
σπαράγµατα παπύρων, που αργότερα ονομάστηκαν πάπυροι του Ραμεσσείου. 
Πολλά απὀ αυτά ήταν φαρμακευτικής θεματολογίας, αλλά έχουν βρεθεί και 
λογοτεχνικά κείµενα, συμπεριλαμβανομµένης της ιστορίας του Σινούχε. Τα 
συγκεκριµένα σπαράγµατα χρονολογούνται στα τέλη τῆς Ίθης δυναστείας. Το 
συγκεκριµένο αντίγραφο της Ἱστορίας του Σινούχε είναι γραμμένο σε ιερατική 
γραφή. Ο. (ατάΐπετ χρησιμοποίησε πληροφορίες απόὀ τα ευρήματα του ΟιΡεΙ,, 
καθώς και ένα μεταγενέστερο όστρακο για επεξεργαστεί την αγγλική 
μετάφραση του κειµένου. Το πρώιμο όστρακο και τα συνδυασμένα σπαράγµατα 
της αποστολής Ομιἴρε] επέτρεψαν µια πιο ολοκληρωμένη εκδοχή της ιστορίας. 
Άλλοι συγγραφείς βασισμένοι στο έργο του, προσάρµοσαν τις δικές τους 
μεταφράσεις ανάλογα µε τις ανάγκες. Αξιοσημείωτο παράδειγµα είναι ο 
ΑΙγγνατά ΒἰασκπιαἨ, που δημοσίευσε τις δικές του σημειώσεις το 1936, βασισμένες 
στο έργο του (αατά1ποι”. 


Ο Σινούχε είναι αξιωματούχος που συνοδεύει τον πρίγκιπα Σενουοσρέτ 1 
(Θεηννοστεί ἢ στη Λιβύη. Ακούει µια συνομιλία που συνδέεται µε τον θάνατο του 
βασιλιά Αμενεμχέτ 1 και διαφεύγει στη Χαναάν, αφήνοντας πίσω του την 
Αίγυπτο. Γίνεται ο γαµβρός του τοπικού ηγέτη Αμουνένσι (ΑπιπιαπεηςῇΗ!) και µε 
την πάροδο του χρόνου αναλαμβάνει ακόµα και εκστρατείες κατά των 
επαναστατηµένων φυλών για λογαριασμό του Αμουνένσι. Σε µεγάλη ηλικία και 
έχοντας νικήσει ισχυρό αντίπαλο σε µάχη, προσεύχεται για την επιστροφή στην 
πατρίδα του. Στη συνέχεια λαμβάνει πρόσκληση απὀ τον Σενουοσρέτ 1 
(Θεηννοςδτεί) της Αιγύπτου για να επιστρέψει, την οποία και αποδέχεται. 
Σύµφωνα µε την αφήγηση ζει το υπόλοιπο της ζωής του µε βασιλική χάρη, έως 
ότου αναπαύεται τελικά στη νεκρόπολη σε όμορφο τάφο. 


Ἡ έκθεση του Ουενάµουν τοποθετείται κατά συναίνεση στο 20 έτος τῆς 
αποκαλούμενης Αναγέννησης του Φαραώ Ῥαμεσή ΧΙ. Αυτό το μοναδικό 
έγγραφο είναι η σημαντικότερη πηγή για τη θέση της Αιγύπτου στη Συρία στο 
τέλος της εικοστής δυναστείας. Ανήκει στο πέμπτο έτος του τελευταίου των 


7 ΑΙ]οπ 2000, 281. 
δῬατκίησοη 1999, 21-27. 
2ΡΒἱασΚπιαη 1926, 95-44. 

ῬΡαμεσιδών, όταν δεν είναι παρά η σκιά ενός βασιλιά. Ο Χριχόρ, ο αρχιερέας του 
Άμμωνα πιθανώς λιβυκής καταγωγής!, αν και δεν ονομάζεται βασιλιάς, έχει 
τον έλεγχο στη Θήβα και ο Νεσουμπενέμπντεντ (Σμµένδης), μεταγενέστερα 
πρώτος βασιλιάς της εικοστής πρώτης δυναστείας, που ζει στην Τάνιδα!, 
κυβερνά το Δέλτα. 


Κάτω απὀ αυτές τις συνθήκες, ο Χριχόρ στέλνει έναν από τους αξιωματούχους 
του, ονόματι Ουενάµουν, να προμηθευτεί κέδρο απὀ τα δάση του Λιβάνου, για 
την κατασκευή ενός νέου ιερού σκάφους για τον Άμμωνα. Σύμφωνα µε έναν 
χρησμό του Άμμωνα, ο αγγελιαφόρος ήταν επιφορτισμένος µε µια συγκεκριμένη 
εικόνα του θεού, την οποία έπρεπε να πάρει µαζί του ως πρεσβεία στον πρίγκιπα 
της Βύβλου. Καθώς ο απεσταλμένος συνάντησε πρωτοφανείς δυσκολίες κατά 
την εκτέλεση της αποστολής του, συνέταξε µια λεπτομερή έκθεση κατά την 
επιστροφή του στην πατρίδα για να εξηγήσει τη µακρά σειρά ατυχημάτων που 
παρεμπόδισαν την επιτυχία της αποστολής του. Αν και ένα µεγάλο θρφαύσμα 
λείπει απὀ τη µέση της πρώτης στήλης και η απώλεια ενός άλλου θραύσματος 
στο τέλος αφήνει την αφήγηση ημιτελή, ὠστόσο αυτή η έκθεση είναι ένα απὀ τα 
πιο ενδιαφέροντα και σηµαντικά έγγραφα που έχουν ανακαλυφθεί µέχρι 
σήµερα στην Αίγυπτο. 


Ο κύριος χαρακτήρας Ουενάµουν είναι ιερέας του Άμωνα στο Καρνάκ και 
αναλαμβάνει την αποστολή να βρει την κατάλληλη ξυλεία για να ναυπηγήσει 
νέο πλοίο για τη µεταφορά της λατρευτικής εικόνας του Άμωνα. Ο Ουενάµουν 
σταμάτησε στο Λιμάνι του Ντορ που κυβερνούσε ο πρίγκιπας Μπεντέρ (Βεάετ, 
όπου και ληστεύτηκε. Όταν έφτασε στην Βύβλο, σοκαρίστηκε από την εχθρική 
υποδοχή που έλαβε εκεί. Κατόπιν ζήτησε και έλαβε άδεια ακρόασης από τον 
Ζζακάρ-Μπαάλ, τον τοπικό βασιλέα, ο οποίος αρνήθηκε να του δώσει δωρεάν 
ξυλεία, όπως ήταν το παραδοσιακό έθιμο. Ουσιαστικά η άρνηση ήταν 
ταπεινωτική κίνηση που υποδεικνύει εν µέρει την πτώση της αιγυπτιακής 
εξουσίας στην Ανατολική Μεσόγειοῖ. Η ιστορία, µετά την πενταετή αναμονή 
του στη Βύβλο ολοκληρώνεται µε την προσπάθειά του να φύγει στην Αίγυπτο, 
και την κατάληξή του στην Κύπρο, όπου σχεδόν σκοτώθηκε απὀ έναν 
εξαγριωµένο όχλο, πριν βρεθεί κάτω απὀ την προστασία της τοπικής 
βασίλισσας, την οποία ονόμασε Χατμπί. 


Η επιστολή του Όυερμάι είναι ένα αιγυπτιακό κείµενο που χρονολογείται στα 
τέλη της 20ής δυναστείας µέρος µιας συλλογής τριών παπύρωνΏ. Αφηγείται την 
ιστορία του Ουερµάι, γιου του Χούυ, ο οποίος διώχθηκε απὀ την πόλη του και 
βρήκε καταφύγιο στη µεγάλη όαση. Σύμφωνα µε τον πάπυρο είχε συγκρουστεί 
µε έναν δηµόσιο αξιωματούχο. Ἡ ιστορία παρουσιάζεται ως επιστολή 
καταγγελίας, ή έκκλησης, που γράφτηκε απὀ τον Ουερµάι προς τον «αδελφό» 
του, τον βασιλικό γραφέα, Ουζερµαρενάκτ (Ὁ5ειπιατεπαΚκῃί). Ο Ουζερμαρενάκτ 


10 6Ώανν ὅτ Νισποίδοπ 1995, 124 

π ΗἩ Ἱάνιδα δε μαρτυρείται πριν απὀ τη Ίδη Δυναστεία της Αιγύπτου, όταν ήταν 
πρωτεύουσα του 14ου νομού της Κάτω Αιγύπτου. Βλ. σχετικά ΦηᾶΡρε 2014, 955. 

12 Μαἱαπιαί 1971, 26. 

19 Ἐάγνατάς, Παπιπιοπά απά (αάά 1975, 5091. 

καλείται να στείλει την επιστολή σε έναν ευγενή, που πιστεύεται ότι είναι ο ίδιος 
ο Φαραώ, που όπως πιστεύει ο Ουερμάι, θα έρθει προς διάσωσήτου. 


Ο Πάπυρος Ραδηκίη 127, ουσιαστικά, έχει τη µορφή επιστολής απὀ τον Ουερµάι 
προς τον Ουζερµαρενάκτ --τον βασιλικό γραφέα- και είναι αφήγηση των δεινών 
του, και του πώς έχει καταστραφεί η ζωή του από την αδικία και πώς συνεχίζει 
να μαστίζεται απὀ ατυχία. Το κείµενο φέρεται πως αποκαλύφθηκε στην περιοχή 
του ελ-Χιμπέχ (ε|-ΗΙΟεΙ) το 1800 σε ένα δοχείο µε κείµενα που είναι τώρα 
κοινώς γνωστά ὡως Ἱστορία του Ουενάµουν και Ονομαστικό του Αμενεμόπε 
(Απιεπεπιορθ). Οι πάπυροι αγοράστηκαν από τον Ρώσο αιγυπτιολόγο ΥΙαάἰπιίτ 
(οΙέπίςοπείί και στη συνέχεια το 1909 έγιναν µέρος της συλλογής του Μουσείου 
Α. Σ. Πούσκιν στη Μόσχα. Ο ίδιος ο (σοἰέπίδεπεί ανέφερε µόνο εν συντομία τον Ρ. 
ΡιαδηΚίπ 127, σχολίασε τη δύσκολη γλώσσα του! και τελικά σημείωσε ότι ήταν 
αντίγραφο µιας επιστολής απὀ τον έναν γραφέα στον ἀλλοίέ. Φαίνεται ότι τον 
ενδιέφερε περισσότερο ο Ουενάµουν. Ο πάπυρος παρέμεινε αδηµοσίευτος µέχρι 
το 1960, όταν ο ΜΙΚΠαΙϊΙ Κοτοςίονίδεν δημοσίευσε την εαΙΕίο ϱγίποερ»” του παπύρου 
και συνεργάστηκε µε τον (απιίπος στην πρώτη μονογραφία, που δημοσιεύθηκε 
το 1977. 


Οι χαρακτήρες 

Όσον αφορά στον Σινούχε, ο Ρατάγ θεωρεί πως ο συγγραφέας του κειµένου 
θέλησε να επιδείξειτη σκέψη του Σινούχε υπότην οπτική γωνία ενός σύγχρονου 
ψυχολογικού μυθιστορήματος, στο οποίο περιλαμβάνεται η σύγχυση και οι 
νοητικές ασυνέπειες του χαρακτήρα, ἐμφανείς στην αφήγηση!δ. Ο Βαΐπες θεωρεί 
τον Σινούχε άτοµο, του οποίου η τύχη εξαρτάται απὀ τη συμµόρφωσή του µε 
κοινωνικούς κανόνεςτ. Δεδομένου ότι η ενοχή που συνδέεται µετη φυγή του δεν 
ξεκαθαρίζεται, ο Βαΐπες καταλήγει στο συμπέρασμα ότι στο κείµενο δεν υπάρχει 
κάποιου είδους λογοτεχνικός ήρωας2 καιτο µόνο στο οποίο δίνεται έµφαση είναι 
«η κοινωνική ταυτότητα του πρωταγωνιστή»2. Ο Τορτίεπο µε τη σειρά του 
ισχυρίζεται ότι οι πολιτικές εξελίξεις που έφεραν σε επαφή τους Αιγύπτιους µε 
άλλους λαούς αποτυπώθηκαν στη λογοτεχνία, απὀ την Ἱστορία του Σινούχε, του 
Μέσου Βασιλείου, έως την Αναφορά του Ουενάµουν κατά την τρίτη Ενδιάµεση 
περίοδο”3. 


Ο Ουενάµουν σύμφωνα µε διάφορες μελέτες για τον χαρακτήρα του, που 
διαμορφώνουν και την κρατούσα άποψη, είναι ανεπαρκής, καθώς επιτρέπει να 
τον Λληστέψουν, παραδίδει δηλαδή ζωτικά έγγραφα αναγκαία για κάθε 


14 απιΐπος 1977, 1, επίσης (οΙόπίδεποεί 1699, 74. 
15(ᾳοΙέπίδε[πεί 1893, δδ, επίσης (απιίπος 1977, 6. 
16 (αοἱόπίςσοΠοί 1893, 88. 

17 ΚοροστοβΠεΒ 1960, 119-195. 

1δῬιτάγ 1977, 116. 

1 Ῥαϊπος 1952, 40-41. 

20Βαΐπος 19652, 41. 

21Βαϊπος 19652, 42. 

22Τιορτίαπο 1988, 41-72. 

απεσταλμένο στο εξωτερικόΆ και υποθέτει ότι οι γενιές αμοιβαίας εχθρότητας 
και καχυποψίας μεταξύ της Αιγύπτου και της Εγγύς Ανατολής μπορούν να 
ξεπεραστούν µε θρησκευτική ρητορική». Ὑπό αυτή την έννοια είναι ένας 
«αθώος στο εξωτερικό», του οποίου οι ατυχίες προκύπτουν από τις δικές του 
αποτυχίες, ή ἆτομο που αντισταθµίζει την Ψυχολογική αδυναμία µε 
ιδεολογική δύναμη”. Αθώος ή ένοχος παραδίδει µια αντιφατική εικόνα σε ένα 
κοινό που τον παρακολουθεί να παρεκκλίνει µε τη συμπεριφορά του από τις 
αποδεκτές νόρμες, µε καταστροφικά αποτελέσµατα. Η τελική επιβίωσή του τον 
καθιστά πιθανώς αντιήρωα”’. 


Ο Ουερµάι σύμφωνα µε το κείµενο εξορίστηκε στα όρια της αιγυπτιακής 
κοινωνίας σε µια όαση όπου εξορίζονταν οι αντιτιθέµενοι στην κρατική 
διοίκηση2 και όχι σε ξένη γη. Επομένως, απεικονίζεται καλύτερα ως κοινωνικός 
παρά πολιτιστικός ξένος. Ο Ουερµάι εντοπίζει τη φθορά των κοινωνικών 
αξιών, όταν αποφεύγεται από τους ανθρώπους, αντιμετωπίζεται ὡς απόβλητος 
και αδικείται στο δικαστήριο απὀ έναν διεφθαρμένο αξιωματούχο. 


Συγκρίσεις και σύνοψη 


Ο Μοετς εισήγαγε τον όρο ταξιδιωτική αφήγηση, προκειµένου να οµαδοποιήσει 
την Ἱστορία του Σινούχε, του Ουενάµουν και την επιστολή του Όυερμάι, 
θεωρώντας ότι παρέχουν «λογοτεχνική διαχείριση του µοτίβου ταξίδι στο 
εξωτερικό»ὀ0. Ωστόσο, θα παρατηρήσουμε ότι µόνο οι δύο αφηγήσεις σχετίζονται 
µε ταξίδι στο εξωτερικό. Ἡ αφήγηση τῆς ιστορίας του Σινούχε υποδεικνύει µια 
αναπόδεικτη αφηγηµατικά ενοχή του αξιωματούχου, ο οποίος επιστρέφει στην 
πατρίδα του, έχοντας συμμορφωθεί προς του κοινωνικούς κανόνες που 
υποτίθεται ότι παραβίασε. Η εικόνα που παρουσιάζει ο ίδιος για τον ξένο δεν 
υποδεικνύει κάποιου είδους εχθρότητα, αφού γίνεται αποδεκτός ως γαμβρός 
τοπικού ηγέτη, κάνει οικογένεια και υπερασπίζεται μαχητικά τα συμφέροντα 
της νέας του πατρίδας. Ἡ ιστορία µπορεί να λειτουργήσει ως νουθεσία στις 
επερχόμενες γενεές, ώστε να αποφύγουν την παραβατική συμπεριφορά ή ως 
προπαγάνδα για το μεγαλείο της πατρίδας την οποία ποθεί ὡς το τέλος ο 
Σινούχε. 


Ο Ουενάµουν, αντίθετα, αντιμετωπίζει εχθρική συμπεριφορά, που υποδεικνύει 
µια διαταραχή της σχέσης τῆς αρχαίας Αιγύπτου µε τη Φοινίκη και τους λαούς 
της θάλασσας. Ο χαρακτήρας του εν προκειμένω αφελής ή µη υποδεικνύει ότι 
λειτουργεί στα πρότυπα µιας Αιγύπτου που απαιτεί δωρεάν ξυλεία χάριν µιας 
παράδοσης που δε φαίνεται να έχει νόηµα για τους κατακτητές της Φοινίκης. 


25"Βμηπεης 19786, 9. 
24Βμηπεης 19786, 9. 
2 Ἠγτε 1999, 240. 
26Τιορτίεπο 1988, 70. 
27 Ραἱ 1997, 122. 

35 Καρετ 2009,158. 
22Μοεις 1999, 56. 

30 γήοεις 1999, 51. 

Ο Ουερµάι εντέλει δεν εξορίζεται σε ξένη γη, εκτός αν αποδώσει κανείς το ξένη 
γη στην όαση που εκδιώχθηκε και τη λέξη πατρίδα στην πόλη που ζούσε. Αν 
ισχύει κάτι τέτοιο ουσιαστικά αφηγείται τον κατακερματισµό της εξουσίας και 
της διαχείρισης της αιγυπτιακής γης. Είναι µια διαφορετική περίπτωση 
αφήγησης, που αποκαλύπτει ταυτόχρονα τη διαφθορά τῆς κρατικής εξουσίας. 


Συνοπτικά οι χαρακτήρες των τριών αφηγήσεων παρουσιάζουν µεν 
φαινομενικές ομοιότητες, αλλά αναπτύσσονται σε διαφορετικά κοινωνικά και 
ιστορικά πλαίσια και πιθανώς συσχετίζονται, παρά τη φανταστική αφήγησή 
τους µε συγκεκριµένα ιστορικά γεγονότα στην ούτως ή άλλως µακρά ιστορία της 
αρχαίας Αιγύπτου. 

